คณะสิ่งแวดล้อม มหาวิทยาลัยเกษตรศาสตร์

**คณะสิ่งแวดล้อม มหาวิทยาลัยเกษตรศาสตร์** เป็นหนึ่งในคณะของมหาวิทยาลัยเกษตรศาสตร์ จัดการเรียนการสอนเพื่อผลิตบัณฑิตทางด้านสิ่งแวดล้อม ทั้งในระดับ ปริญญาตรี ปริญญาโท และปริญญาเอก โดยการปรับปรุงหน่วยงานของมหาวิทยาลัยเกษตรศาสตร์ โดยรวม** วิทยาลัยสิ่งแวดล้อม** และ **ภาควิชาวิทยาศาสตร์สิ่งแวดล้อม คณะวิทยาศาสตร์** เข้าเป็น **คณะสิ่งแวดล้อม**

## ประวัติ
### สมัยวิทยาลัยสิ่งแวดล้อม
เมื่อ 23 พฤศจิกายน พ.ศ. 2518 มหาวิทยาลัยเกษตรศาสตร์ได้มีการจัดทำหลักสูตรในสาขาวิชาวิทยาศาสตร์สิ่งแวดล้อม ภายใต้การดูแลของภาควิชาอนุรักษวิทยา คณะวนศาสตร์ ร่วมกับ บัณฑิตวิทยาลัย ต่อมา ได้มีการประชุมเพื่อจัดทำหลักสูตรทางด้านสิ่งแวดล้อม ระหว่าง จุฬาลงกรณ์มหาวิทยาลัย มหาวิทยาลัยมหิดล และมหาวิทยาลัยเกษตรศาสตร์ขึ้น หลังจากนั้น จึงมีการเสนอหลักสูตรต่อบัณฑิตวิทยาลัยและสภามหาวิทยาลัยเกษตรศาสตร์ และเริ่มรับนิสิตปริญญาโทรุ่นแรก ในปี พ.ศ. 2520 

ปี พ.ศ. 2542 ได้มีการเสนอ "โครงการจัดตั้งคณะสิ่งแวดล้อม" ขึ้น และได้เปลี่ยนเป็น "วิทยาลัยสิ่งแวดล้อม" โดยได้รับการอนุมัติจัดตั้งเมื่อวันที่ 20 ธันวาคม พ.ศ. 2542 โดยกำหนดให้วันที่ 23 พฤศจิกายน ของทุกปี เป็น "วันสถาปนาวิทยาลัยสิ่งแวดล้อม"

### สมัยภาควิชาวิทยาศาสตร์สิ่งแวดล้อม
เมื่อวันที่ 15 ตุลาคม พุทธศักราช 2538 หลักสูตร วิทยาศาสตรบัณฑิต สาขาวิชาวิทยาศาสตร์สิ่งแวดล้อม คณะวิทยาศาสตร์ มหาวิทยาลัยเกษตรศาสตร์ ได้รับความเห็นชอบจากทบวงมหาวิทยาลัย จึงได้มีการจัดตั้ง **“ภาควิชาวิทยาศาสตร์สิ่งแวดล้อม”** ขึ้นอย่างเป็นทางการในปี พุทธศักราช 2539 ตามประกาศในราชกิจจานุเบกษา วันที่ 11 มิถุนายน พุทธศักราช 2539 และเริ่มรับนิสิตระดับปริญญาตรีรุ่นแรกในปีเดียวกัน 

## ประวัติคณะสิ่งแวดล้อม
วันที่ 30 กรกฎาคม พ.ศ.  2555 สภามหาวิทยาลัยเกษตรศาสตร์ได้ปรับปรุงหน่วยงานโดยโอนทรัพย์สินบุคลากรและนิสิตจากวิทยาลัยสิ่งแวดล้อม กับภาควิชาวิทยาศาสตร์สิ่งแวดล้อม คณะวิทยาศาสตร์  ไปสังกัด**คณะสิ่งแวดล้อม** ซึ่งได้จัดตั้งขึ้นมาใหม่ โดย**วิทยาลัยสิ่งแวดล้อม**ได้จัดตั้งเป็น**ภาควิชาวิทยาศาสตร์สิ่งแวดล้อม** และ**ภาควิชาวิทยาศาสตร์สิ่งแวดล้อม คณะวิทยาศาสตร์**ได้จัดตั้งเป็น**ภาควิชาเทคโนโลยีและการจัดการสิ่งแวดล้อม** ซึ่งเป็นชื่อตามหลักสูตรในระดับบัณฑิตศึกษาในขณะนั้น 

ปี พ.ศ. 2563 คณะสิ่งแวดล้อมได้ดำเนินโครงการขยายโอกาสทางการศึกษาและวิจัยของคณะสิ่งแวดล้อมสู่วิทยาเขตกำแพงแสน ในหลักสูตรหลักสูตรวิทยาศาสตรบัณฑิต สาขาวิทยาศาสตร์และเทคโนโลยีสิ่งแวดล้อม จำนวน 80 คน/รุ่น และปี พ.ศ. 2565 ในหลักสูตรวิทยาศาสตรบัณฑิต สาขาการจัดการสิ่งแวดล้อม จำนวน 80 คน/รุ่น
คณะสิ่งแวดล้อม ยังรับผิดชอบรายวิชาของ วิทยาลัยบูรณาการศาสตร์ มหาวิทยาลัยเกษตรศาสตร์ 2 รายวิชา ได้แก่รายวิชานวัตกรรมเพื่อสิ่งแวดล้อมและสุขภาวะและวิชาแนวคิดเศรษฐกิจหมุนเวียนเพื่อความยั่งยืน

## หน่วยงาน
ภาควิชา สำนัก สถาบัน และศูนย์ ภายในคณะสิ่งแวดล้อม ประกอบด้วย 1 สำนักงาน 2 ภาควิชา 2 ศูนย์ และ 4 โครงการ โดยมีรายละเอียด ดังนี้

* สำนักงานเลขานุการ 
* ภาควิชาวิทยาศาสตร์สิ่งแวดล้อม
* ภาควิชาเทคโนโลยีและการจัดการสิ่งแวดล้อม
* ศูนย์วิจัยและบริการวิชาการสิ่งแวดล้อม 

* ศูนย์เชี่ยวชาญเฉพาะทางด้านกลยุทธ์ธุรกิจที่เป็นมิตรต่อสิ่งแวดล้อม 
* โครงการประเมินผลกระทบสิ่งแวดล้อม 
* โครงการติดตามลักษณะทางอุตุนิยมวิทยาใกล้ผิวดิน และมลสารทางอากาศสำหรับประเทศไทย 
* โครงการศึกษาวิจัยและพัฒนาสิ่งแวดล้อมแหลมผักเบี้ยอันเนื่องมาจากพระราชดำริ 
* โครงการขยายโอกาสทางการศึกษาและวิจัยของคณะสิ่งแวดล้อมสู่วิทยาเขตกำแพงแสน อีก 1  โครงการ

## หลักสูตร
### หลักสูตรที่เปิดการเรียนการสอน

### หลักสูตรที่เปิดการเรียนการสอนในอนาคต

## ทำเนียบคณบดี
คณะสิ่งแวดล้อม มหาวิทยาลัยเกษตรศาสตร์มีคณบดีมาแล้ว 1 ท่าน ดังรายนามต่อไปนี้

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

## อันดับและมาตรฐาน

ผลการจัดอันดับแยกตามสาขา QS world university ranking by subject  คณะสิ่งแวดล้อม มหาวิทยาลัยเกษตรศาสตร์ ได้รับการจัดอันดับให้ติดอันดับโลกในกลุ่ม Natural Sciences สาขา Environmental Sciences ติดต่อกันหลายปี รายละเอียดดังนี้  

#### '''<u>ผลการจัดอันดับ ประจำปี 2022</u>'''
กลุ่ม Natural Sciences

**อันดับที่ 301-350 ของโลก**

**- สาขา Environmental Sciences**
#### '''<u>ผลการจัดอันดับ ประจำปี 2021</u>'''
กลุ่ม Natural Sciences

**อันดับที่ 301-350 ของโลก**

**- สาขา Environmental Sciences**

#### '''<u>ผลการจัดอันดับ ประจำปี 2020</u>'''
กลุ่ม Natural Sciences

**อันดับที่ 251-300 ของโลก**

**- สาขา Environmental Sciences**

#### '''<u>ผลการจัดอันดับ ประจำปี 2019</u>'''
กลุ่ม Natural Sciences

**อันดับที่ 251-300 ของโลก**

**- สาขา Environmental Sciences**

#### '''<u>ผลการจัดอันดับ ประจำปี 2018</u>'''
กลุ่ม Natural Sciences

**อันดับที่ 201-250 ของโลก**

**- สาขา Environmental Sciences**

#### '''<u>ผลการจัดอันดับ ประจำปี 2017</u>'''
กลุ่ม Natural Sciences

**อันดับที่ 201-250 ของโลก**

**- สาขา Environmental Sciences**

#### '''<u>ผลการจัดอันดับ ประจำปี 2016</u>'''
กลุ่ม Natural Sciences 

**อันดับที่ 251-300 ของโลก**

**- สาขา Environmental Sciences**

## โครงการอันเนื่องมาจากพระราชดำริ
เนื่องจากมหาวิทยาลัยเกษตรศาสตร์ ได้รับมอบหมายให้ดำเนินการโครงการศึกษาวิจัยสิ่งแวดล้อมแหลมผักเบี้ย อันเนื่องจากพระราชดำริ โดยมอบหมายโครงการ**สหวิทยาการวิทยาศาสตร์สิ่งแวดล้อม**ต่อมาได้รับการจัดตั้งเป็น  ** วิทยาลัยสิ่งแวดล้อม** มหาวิทยาลัยเกษตรศาสตร์ เป็นหน่วยงานหลักที่รับผิดชอบ โครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ ณ บ้านพะเนิน หมู่ 1 ตำบลแหลมผักเบี้ย อำเภอบ้านแหลม จังหวัดเพชรบุรี รหัสไปรษณีย์ 76100  ต่อมา **วิทยาลัยสิ่งแวดล้อม** ได้ถูกยุบรวมกับ **ภาควิชาวิทยาศาสตร์สิ่งแวดล้อม คณะวิทยาศาสตร์** เป็น **คณะสิ่งแวดล้อม** ความรับผิดชอบหลักของโครงการนี้จึงไปอยู่กับ **คณะสิ่งแวดล้อม**

## บุคคลสำคัญ

คณะสิ่งแวดล้อม มหาวิทยาลัยเกษตรศาสตร์ มีบุคลากรและนิสิตเก่าที่สร้างคุณประโยชน์แก่วงการสิ่งแวดล้อม อาทิ 

* ศาสตราจารย์ ดร. เกษม จันทร์แก้ว (บุคลากร) อดีตอธิบดีกรมป่าไม้, อดีตที่ปรึกษานายกรัฐมนตรี ในรัฐบาลพลเอกเปรม ติณสูลานนท์, อดีตคณบดีวิทยาลัยสิ่งแวดล้อม มหาวิทยาลัยเกษตรศาสตร์ และอดีตรองอธิการบดีแห่งมหาวิทยาลัยเกษตรศาสตร์ ปัจจุบันเป็นผู้ทรงคุณวุฒิประจำคณะสิ่งแวดล้อม มหาวิทยาลัยเกษตรศาสตร์ 
* ดร.วิจารย์ สิมาฉายา (ศิษย์เก่า - สวล.6) อดีตปลัดกระทรวงทรัพยากรธรรมชาติและสิ่งแวดล้อม 
* ธนินวัฒน์ พัฒนวีรคุณ (ศิษย์เก่า - สวล.14) พิธีกรรายการ 360 องศา 

## อ้างอิง

## แหล่งข้อมูลอื่น
* คณะสิ่งแวดล้อม มหาวิทยาลัยเกษตรศาสตร์
* มหาวิทยาลัยเกษตรศาสตร์ 

สิ่งแวดล้อม
หมวดหมู่:คณะสิ่งแวดล้อม มหาวิทยาลัยเกษตรศาสตร์
มหาวิทยาลัยเกษตรศาสตร์
หมวดหมู่:สิ่งแวดล้อม
หมวดหมู่:สิ่งแวดล้อมของประเทศไทย
หมวดหมู่:สิ่งแวดล้อมศึกษา